Mara: July 2015
Hulle het mekaar se koppe bygekom. Versnipper mekaar se hare. Vol gate. Ek gee hulle 'n sker om maar eerder alles stomp af te sny. "En as julle mekaar se koppe nou gaan raaksny en een tjank dan neuk ek julle!"
Ma V het my gewaarsku. 5min engeltjies en 5min duiwels. Ek ry wipplank saam die 5min. Nes jy dink alles is verlore dan kom daar weer 'n goue oomblik. Die een waar die onverklaarbare gevoel na vore kom. En meer as wat jy graag wil wys kan jy nie help om te lag.
Posted by Mara at 09:50
Alles begin en eindig by dieselfde plek. Stof tot stof. Ek dink ek is nou besig om van kind tot kinds te beweeg. Is dit nou die einde van my sirkel? Ek is terug in die kinderhuis. Tannie, daar is 'n groot verskil tussen 'n koshuis en 'n kinderhuis! vertel die kind my. Ek bly net stil. Asof ek nie weet nie, dink ek. Wees julle maar die slim seuns. Vertel my dit en dat. Ek luister met gepaste verbaaste oe's en a's om te bevestig ek slaan ag. Maar waar kom die liefde in my hart vir hulle vandaan? Is dit hoe dit voel om kinds te raak? Amazing
Is daar in ons lewens die geleentheid om te vergoed wat ons verbrou het? Kry ons die geleentheid daartoe en hang dit af van onsself of ons dit gebruik?